Quant val morir-se a Barcelona? | Catalunya | EL PAÍS Catalunya
Quant val morir-se a Barcelona?
A la capital catalana un funeral costa una mitjana de 6.441 euros
Barcelona 11 NOV 2016 - 19:34	CET
Imatge d'arxiu del cementiri de Montjuïc. CARLES RIBAS
Un funeral a Barcelona costa de 6.441 euros, segons l'Organització de Consumidors i Usuaris (OCU), davant dels 4.700 euros de Madrid o els 2.261 de Conca. El conseller delegat de Mémora, Juan Jesús Domingo, assegura que aquest preu està inflat: “A Barcelona el 70% de les famílies tenen algun tipus d'assegurança que cobreix el cost, d'un 4% assumim la despesa per temes socials i després hi ha serveis des de 1.500 euros”.
L'alcaldessa de Barcelona, Ada Colau, ha justificat avui la seva intenció de crear una funerària i un tanatori públic municipals per abaratir aquests serveis en un 30%. En una piulada, Colau ha escrit: "A Barcelona pots néixer en un hospital públic, però la mort s'havia privatitzat".
— Ada Colau (@AdaColau) 11 de novembre de 2016
"Per fi tindrem serveis funeraris municipals, assequibles i de qualitat", ha assenyalat l'alcaldessa. L'Ajuntament de Barcelona preveu aprovar unes noves ordenances de serveis funeraris i cementiris abans de l'estiu vinent i que el tanatori públic entri en funcionament el 2019.
La regidora de CiU a Barcelona Sònia Recasens ha assegurat aquest divendres que sorprèn que "els mateixos responsables de la privatització total dels serveis funeraris a la ciutat ara concloguin que cal engegar un operador públic que faci competència als privats".